**Κεφ. 75Και την επόμενη μέρα ο Νικόστρατος, ο γιος του Διειτρέφη, στρατηγός των Αθηναίων φθάνει από τη Ναύπακτο σε βοήθεια με δώδεκα πλοία και πεντακόσιους οπλίτες Μεσσηνίους και διαπραγματευόταν μια συμφωνία και (τελικά) τους πείθει (ώστε) να συμφωνήσουν μεταξύ τους να δικάσουν δέκα άντρες, τους υπαίτιους οι οποίοι εξάλλου δεν έμειναν πλέον εκεί να περιμένουν και οι υπόλοιποι να παραμείνουν εκεί (στο νησί τους), αφού κάνουν συμφωνία μεταξύ τους και με τους Αθηναίους υπό τον όρο να θεωρούν τους ίδιους εχθρούς και φίλους. Και εκείνος αφού πέτυχε αυτά ήταν έτοιμος να φύγει με τα πλοία (να αποπλεύσει) οι αρχηγοί τότε των δημοκρατικών τον πείθουν να αφήσει πίσω σ’ αυτούς πέντε πλοία απ’ τα δικά του ,ώστε να αποθαρρυνθούν οι αντίπαλοι τους να κάνουν κίνημα και (υπόσχονται) ότι οι ίδιοι θα του δώσουν μαζί του ισάριθμα πλοία (δηλαδή πέντε) ,αφού τα επανδρώσουν με δικά τους πληρώματα. Εκείνος τότε συμφώνησε αυτοί όμως κατέγραφαν για ναυτική υπηρεσία ως πληρώματα για τα πλοία τους εχθρούς τους. Επειδή όμως φοβήθηκαν εκείνοι μήπως τους στείλουν στην Αθήνα καταφεύγουν και κάθονται (ικέτες) στο ναό των Διοσκούρων. Και ο Νικόστρατος προσπαθούσε να τους σηκώσει (από κει) και να τους καθησυχάσει (να τους παρηγορήσει). Καθώς όμως δεν τους έπειθε, οι δημοκρατικοί, για τον λόγο αυτό ,αφού οπλίστηκαν γιατί, καθώς πίστευαν (οι δημοκρατικοί) κανέναν καλό σκοπό δε φαίνονταν να έχουν αυτοί (οι ολιγαρχικοί) με τη δυσπιστία τους να μη θέλουν να αποπλεύσουν μαζί με το Νικόστρατο πήραν απ’ τα σπίτια (των εχθρών τους) τα όπλα τους και, αν δεν τους είχε εμποδίσει ο Νικόστρατος θα σκότωναν μερικούς απ’ αυτούς που κατά τύχη συνάντησαν. Καθώς λοιπόν έβλεπαν οι άλλοι αυτά που γίνονταν καταφεύγουν και κάθονται ικέτες στο ναό της Ήρας και μαζεύονται όχι λιγότεροι από τετρακόσιους. Οι δημοκρατικοί τότε, επειδή φοβήθηκαν μήπως επιχειρήσουν κάποια πολιτική μεταβολή τους σηκώνουν από κει ,αφού τους έπεισαν και τους μεταφέρουν στο νησί απέναντι (μπροστά) από το ναό της Ήρας και εκεί (δηλαδή στο νησί) στέλνονταν σ’ αυτούς τα αναγκαία τρόφιμα**

ΚΕΦΑΛΑΙΟ 75

ΕΡΜΗΝΕΥΤΙΚΑ ΣΧΟΛΙΑ

*Φτάνει στην Κέρκυρα ο Αθηναίος στρατηγός Νικόστρατος από τη Ναύπακτο που ήταν η μόνιμη βάση των Αθηναίων στον Κορινθιακό. Από εκεί έλεγχε και τον Κορινθιακό κόλπο, αλλά και τους δρόμους προς τη Δύση. Ήρθε με 12 πλοία και 500 Μεσσήνιους οπλίτες. (χρησιμοποιούνταν από τους Αθηναίους συχνά ως στρατιώτες μετά το τέλος του Γ’ Μεσσηνιακού πολέμου).  Πιστεύει ότι η βία δε λύνει τα προβλήματα. Έτσι προσπαθεί να συμφιλιώσει τους Κερκυραίους, διότι ομονοούντες θα ήταν αποτελεσματικότεροι ως σύμμαχοι, παρά διχασμένοι.*

*Τους έπεισε λοιπόν να οδηγήσουν σε δίκη τους 10 υπεύθυνους (πρωταίτιους) για την εμφύλια σύρραξη, αλλά και οι ολιγαρχικοί να παραμείνουν στο νησί χωρίς να εκδιωχθούν à κατάφεραν όμως και το έσκασαν ή πιθανόν να έφυγαν από το νησί πριν έρθει ο Νικόστρατος. Ανάμεσα σε αυτούς τους 10 φυσικά ήταν και οι 5 ολιγαρχικοί που είχαν καταδικαστεί αρχικά για το κόψιμο των χαράκων.*

***Οι χειρισμοί του Νικόστρατου:***

* *εξυπηρετούσαν το συμφέρον των Αθηναίων*
* *ευνοούσαν και τους δημοκρατικούς, αφού επαναλειτούργησε η συμφωνία συμμαχίας Αθήνας-Κέρκυρας.*
* *Τέλος, ο Νικόστρατος ήθελε να γίνει συμφωνία μεταξύ όσων βρίσκονταν στο νησί και των Αθηναίων, ώστε να θεωρούν τους ίδιους εχθρούς και φίλους. Επομένως, η****επιμαχία****μετατράπηκε σε****συμμαχία****.*

*Οι δημοκρατικοί του ζήτησαν να πάρει 5 πλοία δικά τους και να τους αφήσει 5 επανδρωμένα αθηναϊκά πλοία. Έτσι, θα απομάκρυναν πολλούς ολιγαρχικούς και θα αποδυναμωθούν. Ο Νικόστρατος πείθεται διότι θεωρεί λογικό πως η παρουσία των αθηναϊκών πλοίων στην Κέρκυρα με τους Μεσσήνιους οπλίτες θα λειτουργήσει ως αποτρεπτικό μέσο επιθετικότητας των αντιπάλων (ολιγαρχικών).*

*ΟΜΩΣ:*

* *Οι δημοκρατικοί σκόπευαν να επανδρώσουν τα πλοία τους με τους πιο επιφανείς και δυνατούς των ολιγαρχικών και να τους αποδυναμώσουν.*
* *Απέτυχε το τέχνασμα αυτό και οι ολιγαρχικοί έγιναν ικέτες (πρόσωπα ιερά)  στο ναό των Διόσκουρων. Οι δημοκρατικοί επιχειρούν να τους σκοτώσουν.*
* *Ο Νικόστρατος επεμβαίνει και προσπαθεί μάταια να τους εφησυχάσει.*
* *Η άρνηση των ολιγαρχικών να επιβιβαστούν στα πλοία δημιουργεί την εντύπωση στους δημοκρατικούς πως δεν θέλουν να φύγουν, γιατί ετοιμάζουν ένοπλη εξέργεση με σκοπό την κατάληψη της εξουσίας.*
* *Ο Θουκυδίδης τονίζει πως οι δημοκρατικοί βρήκαν ως πρόφαση τη στάση των ολιγαρχικών.*
* *Οι δημοκρατικοί οπλίζονται και είναι έτοιμοι να τους εξοντώσουν. Πηγαίνουν στα σπίτια των ολιγαρχικών με σκοπό να τους αφαιρέσουν τα όπλα και να σκοτώσουν όποιον βρουν μπροστά τους,  αλλά επεμβαίνει ο Νικόστρατος & βγαίνει ξανά η διαλλακτική και φιλειρηνική του υπόσταση.*
* *Βλέποντας την ορμητικότητα των δημοκρατικών, περίπου 400 ολιγαρχικοί γίνονται ικέτες στο ναό της Ήρας.*
* *Η παρουσία τους όμως ξεσήκωσε την ανησυχία των δημοκρατικών, μήπως επιχειρήσουν κάποια πολιτική μεταβολή οι αντίπαλοί τους.*
* *Έτσι, οι δημοκρατικοί τους συγκέντρωσαν και τους μετάφεραν στο νησί Βίδο. [Ονομαζόταν τότε Πτυχία]*
* *Τέλος, συμφώνησαν να τους στέλνουν εκεί τα απαραίτητα τρόφιμα. Έτσι, κατάφεραν να διασπάσουν τις δυνάμεις των ολιγαρχικών της Κέρκυρας!*

***Χαρακτηρισμός Νικόστρατου***

*Ευφυής, ικανός διπλωμάτης, εκτιμά σωστά τις καταστάσεις, ξέρει να ελίσσεται διπλωματικά, για να πετύχει το καλύτερο αποτέλεσμα. Προσπαθεί να δείξει μια ανθρώπινη στάση και να αποφύγει ακρότητες. Βρίσκεται μακριά από τα πάθη και τα μίση των αντιμαχόμενων παρατάξεων και μπορεί να λειτουργήσει με ψυχραιμία και συμφιλιωτική διάθεση.*

*Εμφανίζεται ο Νικόστρατος, στρατηγός των Αθηναίων. Διακρίνεται από* ***σύνεση*** *και* ***μετριοπάθεια****. Έρχεται από τη Ναύπακτο με δώδεκα ( 12) πλοία και πεντακοσίους ( 500) Μεσσήνιους οπλίτες. Έρχεται να* ***συμβιβάσει****,* ***συμφιλιώσει*** *τις αντιμαχόμενες παρατάξεις, με γνώμονα πάντα το συμφέρον της Αθήνας. Επιδιώκει την παύση του εμφυλίου, ώστε οι Κερκυραίοι να έχουν ακέραιες τις δυνάμεις τους στον πόλεμο κατά των Πελοποννησίων. Προτείνει να δικάσουν τους κύριους αίτιους και οι υπόλοιποι να κάνουν ειρήνη μεταξύ τους και με τους Αθηναίους. Είναι* ***συνετός*** *και* ***διαλλακτικός****. Είναι στρατηγός με* ***διαλλακτικότητα*** *και* ***διπλωματική ευστροφία****. Είναι* ***ήπιος*** *και* ***φιλειρηνιστής****.*

*Του ζήτησαν να τους αφήσει πλοία, για να καταστήσουν τους ολιγαρχικούς ακίνδυνους και έτσι οι δημοκρατικοί θα μπορούν να διευθετήσουν τα πολιτικά πράγματα της Κέρκυρας. Αυτό βέβαια σήμαινε ωμή επέμβαση στα εσωτερικά της Κέρκυρας όμως χρειαζόταν ειρήνη με κάθε τρόπο. Οι δημοκρατικοί στα πλοία που θα έδιναν στο Νικόστρατο έβαλαν ολιγαρχικούς, για να μειώσουν έτσι την επιθετικότητα των εχθρών. Οι ολιγαρχικοί φοβήθηκαν και κατέφυγαν ως ικέτες σε ιερά, για να προστατευτούν. Την άρνηση τους να μπουν στα πλοία οι δημοκρατικοί το θεώρησαν προδοσία και ότι ετοιμάζουν ένοπλη επίθεση. Μπήκαν τότε στα σπίτια τους, τους πήραν τα όπλα και θα σκότωναν όποιον έβρισκαν μπροστά τους, αν δεν τους εμπόδιζε ο Νικόστρατος.*